open-index/open-wikipedia-markdown huggingface dataset:
ஆப்கானித்தான் வெள்ளம், 2022

**ஆப்கானித்தான் வெள்ளம், 2022** (*2022 Afghanistan floods*) என்பது மே 2022-ல், ஆப்கானித்தானின் பல பகுதிகளில் ஏற்பட்ட வெள்ளத்தினைக் குறிக்கிறது. இந்த வெள்ளப்பாதிப்பு காரணமாக 400 பேர் கொல்லப்பட்டனர். தொடர்ச்சியாக சூன் மாதத்தில் 19 பேரும் சூலையில் 40 பேரும் உயிரிழந்துள்ளனர். ஆகத்து மாதத்தில் வெள்ளம் தொடர்ந்தது. இதன் காரணமாக மேலும் 200 பேர் கொல்லப்பட்டனர். குறிப்பாக 2022ஆம் ஆண்டு ஆகத்து மாதத்தில் ஏற்பட்ட தெற்காசிய வெள்ளம் ஆப்கானித்தானைக் கடுமையாகப் பாதித்துள்ளது.

## தாக்கம்
ஆப்கானித்தான் வறட்சி மற்றும் காலநிலை மாற்றத்தால் அதிகமாகப் பாதிக்கப்பட்டுள்ளது. இதனால் குறைந்த பயிர் விளைச்சல் காரணமாகக் கடுமையான உணவு பற்றாக்குறையில் உள்ளது. தாலிபான்கள் ஆட்சிப் பொறுப்பேற்ற பின்னர், ஆகத்து மாதம் அமெரிக்கத் தலைமையிலான படைகள் பின்வாங்கியது. பல தசாப்தங்களாக நடந்த போரினால் ஏற்பட்ட வறுமை மற்றும் வெளிநாட்டு உதவிகளின் வீழ்ச்சி மற்றும் வெளிநாடுகளில் உள்ள சொத்துக்கள் முடக்கம் ஆகியவற்றால் நிலைமை மிக மோசமாகியுள்ளது.

### மே
மே மாதத்தில் ஏற்பட்ட வெள்ளத்தில் சுமார் 400 பேர் கொல்லப்பட்டனர்.  குறிப்பாக பட்கிஸ், பர்யாப் மற்றும் பாக்லான் மாகாணங்களில் மழை மற்றும் வெள்ளம் கடுமையாக இருந்தது. ஆப்கானித்தானின் தேசிய பேரிடர் மேலாண்மை ஆணையத்தின் தகவல் தொடர்பு மற்றும் தகவல் தலைவர் ஹசிபுல்லா ஷெகானி கூறுகையில், 500 வீடுகள் இடிந்துள்ளன என்றும் மேலும் 2,000 வீடுகள் சேதமடைந்துள்ளன. சுமார் 300 கால்நடைகள் வெள்ளத்தினால் கொல்லப்பட்டன. சுமார் 3,000 ஏக்கரில் பயிரிடப்பட்ட பயிர்கள் வெள்ளத்தால் சேதமடைந்துள்ளன. பன்னாட்டுச் செஞ்சிலுவைச் சங்கம் உதவுவதாகவும், அதிகாரிகள் மற்ற பன்னாட்டு அமைப்புகளை உதவிக்கு அணுகுவார்கள் என்றும் கூறினார்.

### ஆகத்து
ஆகத்து மாதம் தொடர்ந்த வெள்ளத்தினால் சுமார் 200 பேர் கொல்லப்பட்டனர். வெள்ளத்தின் காரணமாக 3,000க்கும் மேற்பட்ட வீடுகள் இடிந்தன.

## மேலும் காண்க
* தெற்காசிய வெள்ளம், 2022
* பாக்கித்தான் வெள்ளம், 2022

## மேற்கோள்கள்

பகுப்பு:2022 நிகழ்வுகள்
பகுப்பு:ஆப்கானித்தானில் இயற்கை அழிவுகள்
பகுப்பு:வெள்ளப்பெருக்கு
லீமா கெடாய்

**லீமா கெடாய்**, (மலாய்: *Lima Kedai*; ஆங்கிலம்: *Lima Kedai*; சீனம்: 五间店) என்பது மலேசியா, ஜொகூர் மாநிலத்தில், ஜொகூர் பாரு மாவட்டம், இசுகந்தர் புத்திரி மாநகர்ப் பகுதியில் அமைந்துள்ள ஒரு நகர்ப்புறம் ஆகும். மாநிலத் தலைநகர் ஜொகூர் பாருவில் இருந்து 20 கி.மீ. தொலைவில் அமைந்துள்ளது. கெலாங் பாத்தா நகருக்கும் சுகூடாய் நகருக்கும் இடையில் உள்ளது.
 

இந்த லீமா கெடாய் நகர்ப்பகுதி&nbsp;&nbsp;இரண்டாவது இணைப்பு விரைவுச்சாலை *(Second Link Expressway)* பயணிகளுக்கு ஒரு முக்கியமான போக்குவரத்து நகரமாக உள்ளது. 

செனாய் பன்னாட்டு வானூர்தி நிலையத்தையும் *(Senai International Airport);* மலேசியா - சிங்கப்பூர் இரண்டாவது பாலத்தையும் *(Malaysia–Singapore Second Link)* இந்த இரண்டாவது இணைப்பு விரைவுச்சாலை இணைக்கிறது. 

## வரலாறு

லீமா கெடாய் நகர்ப்பகுதி 1940-ஆம் ஆண்டுகளில் நிறுவப்பட்டது. லீமா கெடாய் என்றால் ஐந்து கடைகள் என்று பொருள்படும். மலாய் மொழியில் லீமா *(Lima)* என்றால் ஐந்து. கெடாய் *(Kedai)* என்றால் கடை. 

இரண்டாவது உலகப் போர் தொடங்குவதற்கு முன்னர், லீமா கெடாய் பகுதியில் ஒரு கல் சுரங்கம் இருந்தது. அங்கு சுண்ணக்கல் பாறைகள் வெட்டி எடுக்கப்பட்டு வந்தன. அந்தச் சுரங்கத்திற்கு அருகில் ஒரு மலை இருந்தது.

### மலாயா அவசரகாலம்

அந்த மலையின் மேல் ஓர் பிரித்தானியர் வீடு கட்டி இருந்தார். கீழே இருந்த ஆற்றின் ஓரத்தில் 5 கடைகளைக் கட்டி வாடகைக்கு விட்டு இருந்தார். அந்த ஐந்து கடைகளில் 4 கடைகள் சீனர்களுக்கும் ஒரு கடை ஒரு சீக்கியருக்கும் வாடகைக்கு விடப்பட்டு இருந்தன. மூன்று மளிகைக் பொருட்கள்; ஒரு காபிக் கடை; ஒரு முடிதிருத்தும் கடை.

இருப்பினும், 1948-ஆம் ஆண்டு மலாயா அவசரகாலத்தின் போது, கடைகளை வாடகைக்கு எடுத்தவர்களும்; சுற்றுப்புறங்களில் வசித்தவர்களும் இயாப் செங் ரப்பர் தோட்டத்திற்கு *(Ladang Getah Hiap Seng)* மாறிச் செல்லும்படி உத்தரவிடப்பட்டனர். அந்த ரப்பர் தோட்டம் இப்போது கம்போங் பாரு லீமா கெடாய் *(Kampung Baru Lima Kedai)* என்று அழைக்கப் படுகிறது.

### ஜொகூர் மாநில அரசாங்கத்தின் நன்கொடை

தொடக்கத்தில் 42 வீடுகள் இருந்தன. மேலும் பல வீட்டு மனைகள் ஜொகூர் மாநில அரசால் நன்கொடையாக வழங்கப்பட்டன. ஒரு காவல் நிலையமும் கட்டப்பட்டது.

அதற்கு முன்பு இந்த இடம் ரினி தோட்டம் என்று அழைக்கப்பட்டது. 1996-ஆம் ஆண்டுக்குப் பிறகு முத்தியாரா ரினி என்று அழைக்கப்படுகிறது. இன்றும் இந்த லீமா கெடாய் நகர்ப் பகுதி உள்ளது. 

### லீமா கெடாய் தமிழ்ப்பள்ளி

1985-ஆம் ஆண்டில், ரினி தோட்டத்தில் ஒரு வீடமைப்புத் திட்டம் மேற்கொள்ளப்பட்டது. அதனால் ரினி தோட்டத்தில் இருந்த தமிழ்ப்பள்ளி, லீமா கெடாய் *(Lima Kedai)* எனும் இந்த இடத்திற்கு மாற்றப்பட்டது. 1996-ஆம் ஆண்டு வரை ரினி தோட்டத் தமிழ்ப்பள்ளி இந்த லீமா கெடாய் புறநகரில் செயல்பட்டது. 

புதிய மாற்றுப் பள்ளி, இப்போதைய முத்தியாரா ரினி வீட்டு மேம்பாட்டாளரால் கட்டப்பட்டது. 1996-ஆம் ஆண்டில் இருந்து புதிய பள்ளி செயல்பட்டு வருகிறது.

## மேலும் காண்க

* **[[சுகூடாய்|ஸ்கூடாய்]]
* **கெலாங் பாத்தா**
* **இசுகந்தர் புத்திரி'''

## மேற்கோள்கள்

## வெளி இணைப்புகள்

பகுப்பு:மலேசிய நகரங்கள்
பகுப்பு:ஜொகூர்
பகுப்பு:ஜொகூர் மாநிலத்தில் உள்ள நகரங்கள்‎
சிறிய டையோமெதி தீவு

**சிறிய டையோமெதி தீவு** (**Little Diomede Island** or “Yesterday Isle”) அமெரிக்க ஐக்கிய நாட்டின் அலாஸ்காவின் வடகிழக்கில், பெரிங் கடலில் உள்ள பெரிங் நீரிணையில் அமைந்துள்ளது. இதனருகே உருசியாவின் தூரக்கிழக்கில் உள்ள சைபீரியாவிற்கு கிழக்கில் அமைந்த பெரிய டையோமெதி தீவு உள்ளது.

1867-ஆம் ஆண்டில் அலாஸ்காவை ருசியா பேரரசரிடமிருந்து,  அமெரிக்க ஐக்கிய நாடுகள் விலைக்கு வாங்கியது. ருசியாவின் பெரிய டையோமெதி தீவிற்கும்,  அமெரிக்காவின்  சிறிய டையோமெதி தீவிற்கும் இடையே 2.4 மைல் தொலைவு உள்ளது. சிறிய டையோமெதி தீவிலிருந்து 1.3 கிலோ மீட்டர் தொலைவில், அமரிக்கா-ருசியா இடையே பன்னாட்டுக் கடல் எல்லை உள்ளது.

சிறிய டையோமெதி தீவு  2.8 சதுர மைல் பரப்பளவு கொண்டது. இதனருகில் அமெரிக்காவையும், உருசியாவையும் பிரிக்கும் பன்னாட்டுக்  கடல் எல்லை உள்ளது. 2010-ஆம் ஆண்டில் இத்தீவின் மக்கள் தொகை 115 மட்டுமே.
## இதனையும் காண்க
* பெரிய டையோமெதி தீவு
* டையோமெதி தீவுகள்

## மேற்கோள்கள்

## வெளி இணைப்புகள்

* Diomede Community Page
* Census 2000 information
* Diomede School
* You CAN see Russia from here!  – *[[Anderson Cooper 360]]*

பகுப்பு:ஐக்கிய அமெரிக்கத் தீவுகள்
பகுப்பு:அலாசுக்காவின் தீவுகள்
பெரிய டையோமெதி தீவு

**பெரிய டையோமெதி தீவு** (**Big Diomede Island**), ருசியாவின் சைபீரியாவையும்,  வட அமெரிக்காவின் அலாஸ்காவையும் பிரிக்கும் தீவு ஆகும். இது பெரிங் கடலின் பெரிங் நீரிணையில் உள்ள டையோமெதி தீவுகளில் ஒன்றான சிறிய டையோமெதி தீவுக்கு அருகில் உள்ளது. இது ருசியாவின் சுகோத்கா தன்னாட்சி வட்டாரத்தின் கீழ் உள்ளது. இது அமெரிக்காவையும், ருசியாவையும் பிரிக்கும் எல்லைக்கோட்டிற்கு மிக மிக அருகில் உள்ளது. 1867-ஆம் ஆண்டில் அலாஸ்காவை ருசியா பேரரசரிடமிருந்து,  அமெரிக்க ஐக்கிய நாடுகள் விலைக்கு வாங்கிய போது, பெரிய டையோமெதி தீவிற்கும், அதன் கிழக்கில் உள்ள அமெரிக்காவின்  சிறிய டையோமெதி தீவிற்கும் இடையே 1.3 கிலோ மீட்டர் தொலைவில் பன்னாட்டு கடல் எல்லை கோடு வரையறுக்கப்பட்டது.

## புவியியல்
ருசியாவின் தூரக் கிழக்கில் உள்ள பெரிய டையோமெதி தீவு 29 சதுர கிலோ மீட்டர் பரப்பளவு கொண்டது.  இது ருசியாவின கிழக்கில் உள்ள சுகோத்கா மூவலந்தீவிற்கு தென்கிழக்கில் 45 கிலோ மீட்டர் தொலைவில் பெரிங் கடலில்  உள்ளது. இதன் வடக்கில் சுக்ச்சி கடல் உள்ளது. இது  பாகையில் உள்ளது. அமெரிக்காவின் அலாஸ்கா மற்றும் ருசியாவிற்கு இடையே உள்ள பன்னாட்டு கடல் எல்லைக் கோடு, இத்தீவிலிருந்து 1.3 கிலோ மீட்டர் தொலைவில் உள்ளது. இத்தீவில் ஒரு உலங்கு வானூர்தி நிலையம் உள்ளது.
## இதனையும் காண்க
* சிறிய டையோமெதி தீவு
* டையோமெதி தீவுகள்

## மேற்கோள்கள்

பகுப்பு:உருசியத் தீவுகள் 
பகுப்பு:குடியிருப்பற்ற தீவுகள்
பெர்லிங்

**பெர்லிங்** அல்லது **தாமான் பெர்லிங்** (மலாய்: *Taman Perling*; ஆங்கிலம்: *Perling*; சீனம்: 柏伶) என்பது மலேசியா, ஜொகூர் மாநிலத்தில், ஜொகூர் பாரு மாவட்டம், இசுகந்தர் புத்திரி மாநகர்ப் பகுதியில் அமைந்துள்ள ஒரு நகர்ப்புறம் ஆகும். மாநிலத் தலைநகர் ஜொகூர் பாருவில் இருந்து 11 கி.மீ. தொலைவில் அமைந்துள்ளது. 

இந்த நகர்ப்புறம் 1981-ஆம் ஆண்டில் உருவாகப்பட்டது. 10,000 மேற்பட்ட குடியிருப்பு வீடுகள் உள்ளன. 992 ஏக்கர்கள் பரப்பளவு கொண்ட இந்தக் குடியிருப்பு நகர்ப்புறத்தை பெலாங்கி நிறுவனம் *(Pelangi Berhad)* உருவாக்கியது. 

## பொது

பெர்லிங் நகர்ப்பகுதியின் முக்கிய அடையாளமாக பெர்லிங் மால் *(Perling Mall)* எனும் பெர்லிங் பேரங்காடி உள்ளது, இரண்டு தளங்களைக் கொண்ட பெர்லிங் பேரங்காடியில் ஏறக்குறைய 100 கடைகள் உள்ளன.

பெர்லிங் குடியிருப்புப் பகுதியின் குன்றில் ஓர் ஆடம்பர அடுக்குமாடி கட்டடம் உள்ளது. பங்சாபுரி மிடாசு *(Pangsapuri MIDAS)* என்று அழைக்கப்படும் இந்த அடுக்குமாடி கட்டடம், பெர்லிங் நகர்ப்புறத்தின் சின்னமாக விளங்குகிறது.

மலேசியா-சிங்கப்பூர் இரண்டாவது பாலம் வழியாக; ஜொகூர் பாருவில் உள்ள லார்க்கின் சென்ட்ரல் *(Larkin Sentral)* பேருந்து நிலையத்தில் இருந்து இந்தப் புறநகர் பகுதிக்குச் செல்லலாம்.

## மேலும் காண்க
* தம்போய்''' 
* ஸ்கூடாய்
* கெலாங் பாத்தா
* இசுகந்தர் புத்திரி

## மேற்கோள்கள்

## வெளி இணைப்புகள்

பகுப்பு:மலேசிய நகரங்கள்
பகுப்பு:ஜொகூர்
பகுப்பு:ஜொகூர் மாநிலத்தில் உள்ள நகரங்கள்‎
டையோமெதி தீவுகள்

**டையோமெதி தீவுகள்** (**Diomede Islands**), ஐக்கிய அமெரிக்காவின் அலாஸ்காவிற்கு கிழக்கே உள்ள பெரிங் நீரிணையில் அமைந்த பெரிய டையோமெதி தீவு மற்றும் சிறிய டையோமெதி தீவுகளின் தொகுதியாகும். இதில் பெரிய டையோமெதி தீவு உருசியாவின் ஆளுகையிலும், சிறிய டையோமெதி தீவு ஐக்கிய அமெரிக்காவின் ஆளுகையிலும் உள்ளது. இந்த இரண்டு தீவுகளுக்கும்  இடையே உள்ள பகுதி, இருநாடுகளின் பன்னாட்டு கடல் எல்லையாக உள்ளது. இத்தீவுகளின் வடக்கே சுக்ச்சி கடல் மற்றும் தெற்கே பெரிங் கடல் உள்ளது. இத்தீவுக் கூட்டத்தின் பெரிய தீவிற்கும், சிறிய தீவிற்கும் இடையே நேர வேறுபாடு 21 மணி நேரம் ஆகும். கோடையில் நேர வேறுபாடு 20 மணி நேரம் ஆகும். இத்தீவின் மக்கள் தொகை 115 மட்டுமே. அலாஸ்காவின் புவியியல் பகுதியாக கருதப்படும் டையோமெதி தீவுகள், தென்கிழக்கில்  செங்குத்தான பாறைகள் கொண்டது. 
## இதனையும் காண்க
* பெரிய டையோமெதி தீவு
* சிறிய டையோமெதி தீவு 
## மேற்கோள்கள்

## வெளி இணைப்புகள்

*Images of the islands ()
*Little Diomede page, with images
*Proposed Trans-Global Highway and AmerAsian Peace Tunnel
*Michael Palin site about Diomedes
பகுப்பு:ஐக்கிய அமெரிக்கத் தீவுகள்
பகுப்பு:அலாசுக்காவின் தீவுகள்
பகுப்பு:உருசியத் தீவுகள் 
பகுப்பு:உருசியாவின் புவியியல்
கேம்பிரிட்ஜ் பல்கலைக்கழக முதனிகள்

**கேம்பிரிட்ஜ் பல்கலைக்கழகம் முதனிகள்** (ஆங்கிலம்: Cambridge University primates) வழக்கு என்பது இங்கிலாந்தின் கேம்பிரிட்ஜ் பல்கலைக்கழகம் 1998-ம் ஆண்டு தனது ஆய்வகத்தில் விலங்குகளைக் கொண்டு நடத்திய அறிவியல் ஆராய்ச்சிகளின் மீதான வழக்கு ஆகும். முதனிகளைக் கொண்டு அப்பல்கலைக்கழகம் நடத்திய அறிவியல் பரிசோதனைகள் சில பிரித்தானிய உடற்கூறாய்வு ஒழிப்பு ஒன்றியம் (British Union for the Abolition of Vivisection [BUAV]) 1998-ம் ஆண்டு தான் நடத்திய பத்து மாத கால இரகசிய விசாரணையில் அறிக்கை ஒன்றை 2002-ம் ஆண்டு வெளியிட்டதன் வாயிலாகப் பொதுமக்களின் கவனத்திற்கு வந்தன. மார்மோசெட் வகை விலங்குகளின் மீது நடத்தப்பட்ட அந்த அறிவியல் ஆய்வுகளின் ஒரு பகுதியாக அவ்விலங்குகளுக்குப் பக்கவாதம், பார்கின்சன் நோய் ஆகியவற்றின் அறிகுறிகளை உருவாக்கும் நோக்கத்தில் அவற்றின் மூளையின் சில பாகங்கள் அகற்றப்பட்டன. இவற்றில் சில ஆராய்ச்சிகள் மூளையைப் பற்றி மேலும் அறிய எண்ணி செய்யப்பட்ட கோட்பாட்டு ரீதியிலான ஆராய்ச்சியாகவும் (theoretical research), மேலும் சில பயன்பாட்டு ஆராய்ச்சியாகவும் (applied research) இருந்தன.

இப்பல்கலைக்கழகத்தில் நடத்தப்பட்ட புலனாய்வில் வெளிவந்தது யாவும் விலங்குகளின் மீதான மனித துஷ்பிரயோகத்தின் எடுத்துக்காட்டுகள் என்றும் இது விலங்குகள் (அறிவியல் நடைமுறைகள்) சட்டம் 1986 மூலம் விலங்குகள் போதிய அளவு பாதுகாக்கப்படவில்லை என்பதையே காட்டுகிறது என்றும் பிரித்தானிய உடற்கூறாய்வு ஒழிப்பு ஒன்றியம் கூறியது. இவ்வழக்கை மதிப்பாய்வு செய்த விலங்குகளுக்கான தலைமை அரசாங்க ஆய்வாளர் பல்கலைக்கழகத்திற்கு இந்த அறிவியல் பரிசோதனைகளுக்கான திட்ட உரிமங்கள் வழங்கப்படக்கூடாது என்ற பிரித்தானிய உடற்கூறாய்வு ஒழிப்பு ஒன்றியத்தின் வாதத்தை ஏற்க மறுக்க, அந்த ஒன்றியம் அதனை நீதித்துறை மறுஆய்வு செய்யக் கோரி உயர் நீதிமன்றத்தில் விண்ணப்பித்தது. இதனை நான்கு கோணங்களில் விசாரித்த நீதிமன்றம், மூன்று கோணங்களில் ஒன்றியத்திற்கு எதிராகத் தீர்ப்பளித்தாலும் மீதமுள்ள ஒரு கோணத்தில் "உள்துறை அலுவலகமானது அந்த அறிவியல் பரிசோதனைகளை 'கணிசமானவை' எனாது 'மிதமானவை' என்று தவறாக வகைப்படுத்தி அதன் மூலம் பரிசோதனைகளில் ஆட்படுத்தப்பட்ட மார்மோசெட் விலங்குகளின் துன்பத்தை மிகவும் குறைத்து மதிப்பிட்டுள்ளது" என்று கூறியது. இதன் விளைவாக விலங்குகளின் துன்பத்தை வகைப்படுத்துவதற்கான தனது நடைமுறைகளை மறுஆய்வு செய்வதாக உள்துறை அலுவலகம் அறிவித்தது.

## இவற்றையும் காண்க
* விலங்குரிமை
* விலங்குப் பரிசோதனை
* விலங்கு வன்கொடுமை
* உடற்கூறாய்வு

## மேற்கோள் தரவுகள்

பகுப்பு:விலங்குரிமை
பகுப்பு:விலங்கு வன்கொடுமை
பகுப்பு:விலங்குப் பரிசோதனை
பகுப்பு:விலங்குரிமைப் போராட்டங்கள்
சத்யாயனிய உபநிடதம்

**சத்யாயனிய உபநிடதம்** (*Shatyayaniya Upanishad*) (  என்பது ஒரு சமசுகிருத உரையாகும். இது 13-ஆம் நூற்றாண்டின் தொடக்கத்தில் இயற்றப்பட்டது. மேலும் இது இந்து சமயத்தின் சிறிய உபநிடதங்களில் ஒன்றாகும். இந்த உரை சுக்ல யசுர்வேதத்துடன் இணைக்கப்பட்டுள்ளது. மேலும் 20 சந்நியாச (துறவு நிலை) உபநிடதங்களில் ஒன்றாகும்.

பண்டைய மற்றும் இடைக்கால சந்நியாச உபநிடதங்களின் தொகுப்பில் சத்யாயனிய உபநிடதம் ஒரு குறிப்பிடத்தக்க விதிவிலக்கு ஆகும். இவற்றில் பெரும்பாலானவை அத்வைதத் தத்துவத்தை அடிப்படையாகக் கொண்டவை. இது வைணவத் தத்துவக் கண்ணோட்டத்தில் துறப்பதை முன்வைத்து முன்வைக்கிறது. இருப்பினும், சத்யாயனிய உபநிடதம் உட்பட அனைத்து சந்நியாச நூல்களும் துறவறம், துறவு சடங்குகள் மற்றும் கண்ணோட்டம், யோகக் கலையின் பயன்பாடு, ஓம் மற்றும் பிரம்மம் பற்றிய தியானம், இறுதி யதார்த்தம், வாழ்க்கை விடுதலையின் நாட்டம், பயணம் செய்யும் நற்பண்புமிக்க எளிய வாழ்க்கை ஆகியவற்றை வலியுறுத்துகின்றன.

சத்யாயனிய உரை துறவறத்தை விரிவாகக் குறிப்பிடுகிறது. வேதங்கள் மற்றும் இந்து சமயத்தின் பண்டைய முதன்மை உபநிடதங்களிலிருந்து பாடல் துண்டுகளை உள்ளடக்கியுள்ளது. எடுத்துக்காட்டாக, இது மைத்ராயனிய உபநிடதத்தின் 6.34 வது பகுதியின் வசனங்களுடன் ஆரம்பிக்கிறது. "மனம் மட்டுமே மக்களின் அடிமைத்தனத்திற்கும் துன்பத்திற்கும் காரணம்" என்றும், மனம் மட்டுமே அவர்களின் விடுதலைக்கும் காரணம் என்றும் கூறுகிறது. மனிதனின் மனமே நித்திய மர்மம் மற்றும் அவனது எதிர்காலப் போக்கை வடிவமைக்கும் ஒன்று என்று அதன் மூன்றாவது வசனம் மீண்டும் வேத இலக்கியங்களைக் குறிப்பிடுகிறது.  மிக உயர்ந்த நித்திய உண்மையை அறிய, ஒருவர் பிரம்மத்தைத் தெரிந்து கொள்ள வேண்டும், அது வாசுதேவன் - விஷ்ணு என்ற வாசகம் கூறுகிறது.

## கால வரிசை
உபநிடதத்தின் தேதி அல்லது ஆசிரியர் பற்றித் தெரியவில்லை. ஆனால் அதன் இலக்கிய நடை மற்றும் அது குறிப்பிடும் நூல்களைப் பொறுத்தவரை, இது ஒரு இடைக்கால உரையாக இருக்கலாம்.இந்தியவியலாளர்கள் பேட்ரிக் ஆலிவெல் , இசுப்ரோக்காப் ஆகிய இருவரும்1200 இல் தேதியிட்டனர். 

## பெயர்கள்
இந்த உரையின் கையெழுத்துப் பிரதிகள் சத்யாயனி உபநிடதம் என்றும் சத்யாயனியோபநிடதம் என்ற தலைப்பில் காணப்படுகின்றன. இராமனால் அனுமனுக்கு விவரிக்கப்பட்ட முக்திகா என்ற நியதியின் 108 உபநிடதங்களின் தெலுங்கு மொழித் தொகுப்பில், இது 99 வது இடத்தில் பட்டியலிடப்பட்டுள்ளது.

## இதனையும் பார்க்கவும்

* அருணேய உபநிடதம்
* ஜபால உபநிடதம்
* நிர்வாண உபநிடதம்
* பரபிரம்ம உபநிடதம்

## சான்றுகள்

## உசாத்துணை
*
* 
*
*
*
*
*
பகுப்பு:சமசுகிருத நூல்கள்
பகுப்பு:உபநிடதங்கள்
பகுப்பு:இந்து தத்துவ நூல்கள்
பகுப்பு:இந்து சமய நூல்கள்
தஞ்சோங் குப்பாங்

**தஞ்சோங் குப்பாங்** (மலாய்: *Tanjung Kupang*; ஆங்கிலம்: *Tanjung Kupang*) என்பது மலேசியா, ஜொகூர் மாநிலத்தில், ஜொகூர் பாரு மாவட்டம், இசுகந்தர் புத்திரி மாநகர்ப் பகுதியில் அமைந்துள்ள ஒரு முக்கிம்; ஒரு நகர்ப்புறம் ஆகும்.

மாநிலத் தலைநகர் ஜொகூர் பாருவில் இருந்து 30 கி.மீ. தொலைவில் அமைந்துள்ளது. 

## மலேசியா எயர்லைன்சு விமான விபத்து

1977 டிசம்பர் 4-ஆம் தேதி இந்தக் தஞ்சோங் குப்பாங்கில் ஒரு விமான விபத்து நடந்தது. மலேசியா எயர்லைன்சு 653 விமான விபத்து *(Malaysian Airline System Flight 653)* என்று பெயர் வழங்கப்பட்டு உள்ளது.  

கடத்தப்பட்ட அந்த விமானம் தஞ்சோங் குப்பாங், கம்போங் லாடாங் *(Kampong Ladang)* எனும் கிராமத்திற்கு அருகே விழுந்து நொறுங்கியது. அந்த விமானத்தில் பயணித்த 93 பயணிகள் மற்றும் 7 பணியாளர்களும் இறந்தனர். அடையாளம் காணக்கூடிய உடல்கள் எதுவும் கிடைக்கவில்லை.  

இருப்பினும் கிடைக்கப் பெற்ற உடலின் எச்சங்கள் ஜொகூர் பாரு, ஜாலான் கெபுன் தே *(Jalan Kebun Teh)* எனும் இடத்தில், பொதுவான ஒரு கல்லறையில் புதைக்கப்பட்டன. அந்தக் கல்லறைக்குத் தஞ்சோங் குப்பாங் நினைவகம் *(Tanjung Kupang Memorial)* என பெயர் வைக்கப்பட்டு உள்ளது.

## மலேசியா சிங்கப்பூர் இரண்டாவது பாலம்

மலேசியா-சிங்கப்பூர் இரண்டாவது பாலம் இங்குதான் உள்ளது. ஜொகூர், தஞ்சோங் குப்பாங் பகுதியையும்; சிங்கப்பூர், துவாஸ், அகமது இப்ராகிம் சாலையையும் இணைக்கின்றது. 

மலேசியப் பகுதியில் இந்தப் பாலம், இரண்டாவது இணைப்பு விரைவுச் சாலையுடன் (*Second Link Expressway* E3); இணைக்கப் படுகிறது. சிங்கப்பூர்ப் பகுதியில் ஆயர் ராஜா விரைவுச் சாலையுடன் இணைகிறது.

### இரட்டை அடுக்குப் பாலம்

மலேசியா-சிங்கப்பூர் தரைப்பாலத்தின் *(Johor–Singapore Causeway)* போக்குவரத்து நெரிசலைக் குறைப்பதற்காக இந்தப் பாலம் கட்டப்பட்டது. சிங்கப்பூரின் அப்போதைய பிரதமர் கோ சொக் தோங்; மலேசியாவின் அப்போதைய பிரதமர் மகாதீர் முகமது; ஆகியோரால் அதிகாரப் பூர்வமாக இந்தப் பாலம் திறந்து வைக்கப்பட்டது.

இந்த இரட்டை அடுக்குப் பாலம் இரு பக்க மூன்று வழித்தடப் பாதைகளைக் கொண்டது. கடலுக்கு மேல் அதன் மொத்த நீளம் 1,920 மீ.

**பாலம் தொடர்பான விவரக் குறிப்புகள்**

* **பாலத்தின் ஒட்டுமொத்த நீளம்** *(Overall length of bridge):* 
* **மலேசியக் கடல் எல்லைக்குள்** *(Length within Malaysian waters):* 
* **கட்டுமானக் காலம்** *(Construction period):* அக்டோபர் 1994 முதல் அக்டோபர் 1997 வரை

## மேலும் காண்க
* மலேசியா-சிங்கப்பூர் இரண்டாவது பாலம்
* ஸ்கூடாய்
* கெலாங் பாத்தா
* இசுகந்தர் புத்திரி

## மேற்கோள்கள்

## வெளி இணைப்புகள்

பகுப்பு:மலேசிய நகரங்கள்
பகுப்பு:ஜொகூர்
பகுப்பு:ஜொகூர் மாநிலத்தில் உள்ள நகரங்கள்‎
மோகோல்

**மோகோல்** (**Mohol**), இந்தியாவின் மகாராட்டிரா மாநிலத்திலுள்ள சோலாப்பூர் மாவட்டத்தின் தெற்கில் அமைந்த மோகோல் தாலுகாவின் நிர்வாகத் தலைமையிடமும்,  பேரூராட்சியும் ஆகும்.

## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி இந்நகரத்தின் மக்கள் தொகை 27,833 ஆகும். அதில் ஆண்கள் 14192 மற்றும் பெண்கள் 13641  ஆக உள்ளனர். பாலின விகிதம் 1000 ஆண்களுக்கு  பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 12.74% ஆகவுள்ளனர். எழுத்தறிவு 83.32%  ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 4,583 மற்றும் 423 ஆகவுள்ளனர்.
## மேற்கோள்கள்

பகுப்பு:மகாராட்டிர மாநிலத்திலுள்ள ஊர்களும் நகரங்களும்
பகுப்பு:சோலாப்பூர் மாவட்டம்
ஆப்பிள் சீவல்

link=//upload.wikimedia.org/wikipedia/commons/thumb/1/1b/Dried_Apples_%288167923741%29.jpg/275px-Dried_Apples_%288167923741%29.jpg|thumb|275x275px| உலர்ந்த ஆப்பிள் சீவல்கள்
link=//upload.wikimedia.org/wikipedia/commons/thumb/a/a8/Dehydrated_Apple_pieces.jpg/210px-Dehydrated_Apple_pieces.jpg|thumb|210x210px| அடிப்படை நீரிழப்பு ஆப்பிள் சீவல்கள்
**ஆப்பிள் சீவல்கள்** (Apple chips) என்பது ஆப்பிளைப் பயன்படுத்தித் தயாரிக்கப்படும் சீவல் அல்லது மிருதுகள் ஆகும்.

## விளக்கம்
**ஆப்பிள் சீவல்** தயாரிக்கப்படும் சீவல் அல்லது மிருதுகள் பழையதாக இருக்கும் போது, உலர்ந்ததாகவும் மிருதுவாகவும் மாறும்.  மாறாக, ஆப்பிள் சீவல் நாளடைவில் மெல்ல கடினமானதாக இருக்கும். ஆப்பிள் சீவல்கள் வறுத்தும், நன்கு வறுத்தும், வெற்றிடத்தில் வறுத்தும், நீரிழப்பு மூலமும் அல்லது சுடப்பட்டும் தயாரிக்கப்படுகிறது. ஆப்பிள் சீவல்கள் அடர்த்தியாகவும் மிருதுவாகவும் உள்ளன. நுண்ணலை வெற்றிட-உலர்த்துதல் முறையில் தயாரிக்கப்படும் ஆப்பிள் சீவல் உப்பி மிருதுவாகக் காணப்படும். இவை இலவங்கப்பட்டையுடன் சுவையூட்டப்பட்டும், சர்க்கரையுடன் இனிமையாக்கப்பட்டும் தயாரிக்கப்படலாம். ஆப்பிள் சீவல் சிற்றுண்டியாக உட்கொள்ளப்படலாம். ஆப்பிள் சீவல்கள் அமெரிக்காவில் பெருமளவில் உற்பத்தி செய்யப்படுகின்றன.

## உணவுகளில் பயன்படுத்தவும்
ஆப்பிள் சீவல்கள் *சாண்ட்விச்களில்* மற்றும் இனிப்புகள் மற்றும் நொறுமா போன்ற இனிப்புகளில் ஒரு மூலப்பொருளாகப் பயன்படுத்தப்படுகின்றன. இவை உணவுகளில் அலங்காரத்திற்காகவும் பயன்படுத்தப்படலாம்.

## உற்பத்தியாளர்கள்
ஆப்பிள் சீவல்கள் சில உணவு உற்பத்தியாளர்களால் பெருமளவில் உற்பத்தி செய்யப்படுகின்றன. இவற்றை உற்பத்தி செய்யும் நிறுவனங்களில் *சினேகா உணவு*, பேர் உணவு, பட்டி உணவு மற்றும் டைரலின் பேர் உணவு மற்றும் பட்டி உணவு ஆப்பிள் சீவல்களை ஆப்பிளை மட்டுமே இவற்றின் ஒரே மூலப்பொருளாகப் பயன்படுத்தித் தயாரிக்கின்றன.

## மேலும் பார்க்கவும்
* வாழை சீவல் 

## மேற்கோள்கள்

## மேலும் படிக்க
* 

பகுப்பு:சிற்றுண்டி உணவுகள்
பஞ்சகங்கா ஆறு

**பஞ்சகங்கா ஆறு** (**Panchganga River**) இந்தியாவின் மகாராட்டிரா மாநிலத்தின் கோல்ஹாப்பூர் மாவட்டத்தில் பாயும் ஒரு சிறு ஆறு ஆகும். இது கிருஷ்ண ஆற்றின் துணை ஆறாகும். இது கோல்ஹாப்பூர் மாவட்டத்தின் பதாலி பத்ருக் எனுமிடத்தில் உற்பத்தியாகி, கோலாப்பூர், இச்சல்கரஞ்சி, குருந்தவாட் போன்ற நகரங்கள் வழியாக பாய்ந்து, அதே மாவட்டத்தின் நரசொபவாடி எனுமிடத்தில் கிருஷ்ணா ஆற்றுடன் கலக்கிறது.

## மேற்கோள்கள்

## வெளி இணைப்புகள்
* Panchganga River
* Kolhapur

பகுப்பு:கோல்ஹாப்பூர் மாவட்டம்
பகுப்பு:மகாராட்டிர ஆறுகள்
விமலா சூட்

**விமலா சூட்** (Vimla Sood)(1922 - 1 ஆகஸ்ட் 2021) என்பவர் இந்தியாவின் முதல் பெண் பல் மருத்துவர் ஆவார். இவர் 1944-ல் பஞ்சாப் பல்கலைக்கழகத்தில் பட்டம் பெற்றார்.

## கல்வி
விமலா சூட் லாகூரில் உள்ள திமான்ட்மோரன்சி பல் மருத்துவக் கல்லூரியில் பல் மருத்துவம் பயின்றார். இவருடைய வகுப்பில் படித்த 30 மாணவர்களில் சூட் மட்டுமே பெண் மாணவி ஆவார். இவர் 1944-ல் பஞ்சாப் பல்கலைக்கழகத்தில் பட்டம் பெற்றார். இவரது குடும்பத்தினர் அனைவரும் மருத்துவர்களாக இருந்தனர். எனவே இவர்களை விமலா சூடினை பல் மருத்துவராக பணியாற்ற ஊக்கப்படுத்தினர். இவர் உள்ளகப் பயிற்சிக்காக நியூயார்க்கிற்குச் சென்றார். இவர் அமெரிக்காவிற்கும் பயணம் செய்துள்ளார். மின்னசொட்டா பல்கலைக்கழகத்தில் 1955-ல் குழந்தை பல் மருத்துவத்தில் முதுகலைப் பட்டத்தை முடித்தார். இந்தியப் பிரிவினைக்குப் பிறகு, சூட் சண்டிகருக்குச் சென்றார்.

## தொழில் மற்றும் பிற்கால வாழ்க்கை
சூட் வெலிங்டன் மருத்துவமனையில் (இப்போது ராம் மனோகர் லோஹியா மருத்துவமனை, தில்லி) பணிபுரிந்தார். இங்கு இவர் மருத்துவ ஊர்தியில் கிராமங்களுக்கு மருத்துவச் சேவையாற்றச் செல்வார். சிறிது கால கிராமச் சேவைப் பணிக்குப் பின் புதுச்சேரியில் உள்ள ஜவஹர்லால் முதுகலை மருத்துவக் கல்வி மற்றும் ஆராய்ச்சி நிறுவனத்தில் சேர்ந்தார்.

நவம்பர் 2016-ல் பல் மருத்துவக் கல்லூரி மாணவர்கள் தங்கள் தொழில்முறை உறுதிமொழியைச் சத்தியம் செய்யும் வெள்ளை உடை விழாவை ஏற்பாடு செய்தார்

சூட் 1 ஆகத்து 2021-ல் தனது 99 வயதில் இறந்தார்.

## அங்கீகாரம் மற்றும் விருதுகள்
இந்தியப் பல் மருத்துவ சங்கத்தால் மூத்த மரியாதைக்குரிய ஆசிரியர் என சூட் அங்கீகரிக்கப்பட்டார். இந்தியப் பல் மருத்துவக் கழகம் சண்டிகரில் கொண்டாடிய 2020ஆம் ஆண்டு ஆசிரியர் தினமான செப்டம்பர் 5 அன்று சூட் கௌரவிக்கப்பட்டார். முனைவர் ஹர்வன்ஷ் சிங் நீதிபதி பல் அறிவியல் கல்லூரி & மருத்துவமனையின் முதல் பெண் பல் மருத்துவராகவும் அங்கீகரிக்கப்பட்டார். இதனை இவரது வாழ்க்கை வரலாற்றுக் காணொலி ஒன்றுடன் இந்நிகழ்வில் கொண்டாடினர்.

## மேற்கோள்கள்

பகுப்பு:2021 இறப்புகள்
பகுப்பு:1922 பிறப்புகள்
பகுப்பு:பல் மருத்துவர்கள்
பகுப்பு:இந்திய மருத்துவர்கள்
அபிமன்யு தியாகி

**அபிமன்யு பிரதாப் சிங் தியாகி** (*Abhimanyu Pratap Singh Tyagi*)  ஓர்  இந்திய தொழில்முனைவோரும் சமூக சேவகரும்  ஆவார். 1989 ஆம் ஆண்டு ஆகத்து மாதம் 3 ஆம் தேதியன்று உத்தரப்பிரதேசத்தில் இவர் பிறந்தார். 

இயான்சியில் உள்ள மருத்துவமனையான மகாராணி லட்சுமி பாய் கல்லூரி போன்ற திட்டங்கள் பலவற்றில் நம்பிக்கை பெற்ற நிறுவனமான சைகோன் குழுமத்தின் இணை நிறுவனராக உள்ளார். தற்போது இவர்கள் மத்தியப் பிரதேசத்தில் நெடுஞ்சாலைத் திட்டங்களில் ஈடுபட்டுள்ளனர்.

## ஆரம்ப கால வாழ்க்கை
அபிமன்யு பிரதாப் சிங் தியாகி தில்லி பல்கலைக்கழகத்தில் வணிகத்தில் இளங்கலைப் பட்டம் பெற்றுள்ளார், 2010 ஆம் ஆண்டு முதல் 2012 ஆம் ஆண்டு வரை இந்திய திட்டமிடல் மற்றும் மேலாண்மை நிறுவனத்தில் நிதியியல் மற்றும் பொருளாதாரத்தில் முதுகலைப் பட்டம் பெற்றவர்.

2012 ஆம் ஆண்டில் இல் இலண்டன் பொருளாதாரப் பள்ளியில்  கூடுதல் பாடப்பிரிவாகப் பயின்றார். இப்பாடப் பிரிவு ஆறு மாதங்களுக்கு இடைக்காலப் பாடமாக இருந்தது.  நிறுவனத்தில் இவர் கோடைக்காலப் பள்ளியிலும் பயின்றார்.

எம்பி ராசீவ் பிரதாப் ரூடியின் மகளை இவர்  திருமணம் செய்து கொண்டார்.  

திருமணமான சில நாட்களுக்குப் பிறகு, டேராடூன் அருகே நடந்த கார் விபத்தில் பெற்றோரை இழந்து, தற்போது புதுதில்லியில் வசிக்கிறார்.  

## மேற்கோள்கள்

பகுப்பு:இந்தியத் தொழிலதிபர்கள்
பகுப்பு:உத்தரப் பிரதேச நபர்கள்
இச்சல்கரஞ்சி

**இச்சல்கரஞ்சி** ( **Ichalkaranji** (, இந்தியாவின் மகாராட்டிரா மாநிலத்தின் தெற்கில் உள்ள  கோலாப்பூர் மாவட்டத்தில் உள்ள ஒரு நகரம் ஆகும். இது இச்சல்கரஞ்சி தாலுகாவின் நிர்வாகத் தலைமையிடம் மற்றும் மாநகராட்சி ஆகும். இச்சல்கரஞ்சி நகரம் ஜவுளித் தொழிலுக்கு புகழ்பெற்றதால் இதனை மகாராட்டிராவின் மன்செஸ்டர் நகரம் என அழைப்பர்.  இது கோலாப்பூர் நகரத்திற்கு கிழக்கே  29 கிலோ மீட்டர் தொலைவில், பஞ்சகங்கா ஆற்றின் கரையில் அமைந்துள்ளது.

## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி, 61,421 குடியிருப்புகள் கொண்ட இந்நகரத்தின் மக்கள் தொகை  2,87,353 ஆகும். அதில் ஆண்கள் 149,164 மற்றும் 138,189 பெண்கள்  ஆக உள்ளனர். பாலின விகிதம் 1000 ஆண்களுக்கு 926 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள்  12%   ஆகவுள்ளனர். எழுத்தறிவு 86% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 26,104 மற்றும் 1,760 ஆகவுள்ளனர். 

இதன் மக்கள் தொகையில் இந்துக்கள் 225,057	(78.32%), இசுலாமியர் 45,921	(15.98%),  பௌத்தர்கள் 1,295	(0.45%), சமணர்கள் 13,447	(4.68%), கிறித்தவர்கள்  708	(0.25%)  மற்றும் பிறர் 0. 32% ஆகவுள்ளனர்.
## ஜவுளித் தொழில்
இச்சல்கரஞ்சி நகரத்தில் 25 ஜவுளி ஆலைகளும், 1.25  விசைத்தறிகளும்  உள்ளது. நாள் ஒன்றுக்கு  மதிப்புள்ள ஜவுளிகள் உற்பத்தியாகிறது. 50,000 நெசவாளர்கள் கொண்ட இந்நகரத்தில் நாள் ஒன்றுக்கு ஒரு கோடி மீட்டர்  நீளத்திற்கு நூல் உற்பத்தி செய்து, ரூபாய் 45 கோடி மதிப்பில் ஜவுளிப் பொருட்கள் வணிகம் செய்யப்படுகிறது.
## அருகமைந்த நகரங்கள்
* சாங்கலி
* கோலாப்பூர்

## புவியியல் & தட்ப வெப்பம்
மாவட்டத் தலைமையிடமான கோலாப்பூர் நகரத்திற்கு கிழக்கே  29 கிலோ மீட்டர்]] தொலைவில் அமைந்த இச்சல்கரஞ்சி 8.7 சதுர மைல் பரப்பளவு கொண்து. இது  பாகையில் அமைந்துள்ளது. இது கடல் மட்டத்திலிருந்து 1768 அடி உயரத்தில் உள்ளது.

## மேற்கோள்கள்
 

## வெளி இணைப்புகள்
*Cotton Times
* Kolhapur.gov.in/Economy Kolhapur Economy – Government of India

பகுப்பு:மகாராட்டிர மாநிலத்திலுள்ள ஊர்களும் நகரங்களும்
பகுப்பு:கோல்ஹாப்பூர் மாவட்டம்
நாடு வாரியாக முதல் பெண் பல் மருத்துவர் பட்டியல்

**நாடு வாரியாக முதல் பெண் பல் மருத்துவர் பட்டியல்** (*ist of first women dentists by countryஎ*) ன்பது ஒவ்வொரு நாட்டிலும் பயிற்சி பெற்ற முதல் தகுதி பெற்ற பெண் பல் மருத்துவர்களின் பட்டியல் இது.

## ஆப்பிரிக்கா

## அமெரிக்கா

## ஆசியா

## ஐரோப்பா

## ஓசியானியா

## மேலும் பார்க்கவும்
* மருத்துவத்தில் பெண்கள்

## மேற்கோள்கள்


பகுப்பு:பல் மருத்துவர்கள்
கோவா பல் மருத்துவக் கல்லூரி

**கோவா பல்மருத்துவக் கல்லூரி** (*Goa Dental College*) என்பது, இந்தியாவின் கோவாவில் உள்ள பன்ஜிம் அருகே பாம்போலிமில் கோவா மருத்துவக் கல்லூரிக்கு எதிரே அமைந்துள்ள பல்மருத்துவம் பயிற்றுவிக்கும் கல்லூரியாகும். இது மருத்துவமனை வசதியையும் கொண்டுள்ளது. கோவா பல்மருத்துவக் கல்லூரி கோவா பல்கலைக்கழகத்துடன் இணைக்கப்பட்டுள்ளது.

## கற்பிக்கப்படும் படிப்புகள்
* இளநிலை பல் மருத்துவம் 
* முதுநிலை பல் மருத்துவம் 

இடங்கள்: வருடத்திற்கு 50 (இளநிலை)

## துறைகள்
கோவா பல் மருத்துவக் கல்லூரி மற்றும் மருத்துவமனையில் 9 துறைகள் உள்ளன:

# வாய்வழி மருத்துவம் மற்றும் கதிரியக்கவியல் துறை
# சிறார்ப் பல்லியல் மற்றும் தடுப்பு பல் மருத்துவத் துறை
# பற்கள் சீரமைப்பு இயல் மற்றும் பல் முக எலும்பியல் துறை
# பல்சூழ்திசுவியல் துறை
# வாய்வழி மற்றும் முகம் சார்ந்த அறுவை சிகிச்சை துறை
# பல் பாதுகாப்பு மருத்துவம் மற்றும் பல்நோய் சிகிச்சை துறை
# செயற்கைப்பல் துறை
# பொதுச் சுகாதார பல் மருத்துவத் துறை
# வாய்வழி மற்றும் மேல்தாடை நோயியல் துறை

## மேற்கோள்கள்

பகுப்பு:கோவா பல் மருத்துவக் கல்லூரிகள்
கொல்லங்கோடு தொடருந்து நிலையம்

**கொல்லங்கோடு தொடருந்து நிலையம்** (*Kollengode railway station*)(குறியீடு: KLGD) இந்தியாவின் கேரளாவின் பாலக்காடு மாவட்டத்தில் உள்ள ஒரு தொடருந்து நிலையம் ஆகும். இது இந்திய இரயில்வேயின் தெற்கு இரயில்வே மண்டலத்தின் பாலக்காடு தொடருந்து கோட்டத்தின் கீழ் உள்ள ஒரு தொடருந்து நிலையம் ஆகும். கொல்லங்கோடு தொடருந்து நிலையம் இந்திய ரயில்வேயின் முதல் நூறு தொடருந்து பயணச்சீட்டு முன்பதிவு மற்றும் தொடருந்து பயண நிலையங்களில் ஒன்றாக அறியப்படுகிறது. கொல்லங்கோடு சந்திப்பைக் கடந்து செல்லும் மொத்த தொடருந்துகளின் எண்ணிக்கை 6 ஆகும்.

## வண்டிகளின் வரிசை

## மேற்கோள்கள்

பகுப்பு:பாலக்காடு தொடருந்து கோட்டம்
பகுப்பு:பாலக்காடு மாவட்டத்திலுள்ள தொடருந்து நிலையங்கள்
இராணி சோலங்கனிப்பூர் பாய்

**இராணி சோலங்கினிபூர் பாய்** (*Rani Solankhinipur Bai*) சோலங்கினிபூர்   பாய் என்ற பெயரால் பிரபலமாக அறியப்படுகிறார்.  மேவாரின் ஆட்சியாளர் மகாராணா பிரதாபுக்கு இவர் இரண்டாவது மனைவியாவார். சோலங்கி குடும்பத்தில் பிறந்த இவருக்கு  சகாசுமால் மற்றும் கோபால் சிங் என்ற இரண்டு மகன்கள் இருந்தனர். 
 
## திருமண வாழ்க்கை
இராசத்தானின் சோலங்கி அரச குடும்பத்தில் பிறந்த சோலங்கினிபூர் பாய் சோலங்கனிப்பூர் மேவார் ஆட்சியாளரான மகாராணா பிரதாபுக்கு இரண்டாவது மனைவியாக ஆனார். மேலும் அரசியல் கூட்டணியை அடிப்படையாகக் கொண்ட இந்தத் திருமணம், மேவார் மற்றும் சோலங்கியின் உறவுகளை வலுப்படுத்தியது. அல்டிகாட்டி போருக்குப் பிறகு மற்ற ராணிகளுடன் இவர் பிரதாப்புடன் காட்டிற்குச் சென்றார்.

பிரதாபின் மூன்றாவது மகனான சகாசு மால் தாரியாவாடு மாநிலத்தின் நிறுவனர் மற்றும் முதல் குன்வாராவார். இவரை குன்வர் பூபத்ராம் வெற்றி பெற்றார். பிரதாப்பின் ஆறாவது மகனும் இவருக்கு இரண்டாவது மகனுமான  கோபால் சிங்கையும் இவர் பெற்றெடுத்தார்.
## மேற்கோள்கள்

## புற இணைப்புகள்
* Official Website for the Royal Family of Udaipur
பகுப்பு:இராஜஸ்தான் வரலாறு
ஆலம்பூண்டி ஊராட்சி (விழுப்புரம்)

**ஆலம்பூண்டி ஊராட்சி**, தமிழ்நாட்டின் விழுப்புரம் மாவட்டத்தில் உள்ள
செஞ்சி ஊராட்சி ஒன்றியத்தில் அமைந்துள்ளது. இந்த ஊராட்சி, செஞ்சி சட்டமன்றத் தொகுதிக்கும் ஆரணி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 9 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 9 ஊராட்சி மன்ற உறுப்பினர்களைத் தேர்ந்தெடுக்கின்றனர்.   2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 4643 ஆகும். இவர்களில் பெண்கள் 2283 பேரும் ஆண்கள் 2360  பேரும் உள்ளனர்.

## அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.

## சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல்:
# ஆசான்குட்டை
# ஆலம்பூண்டி
# நடுபட்டு
# ரெட்டிபாளையம்
# ரெட்டிபாளையம்  காலனி
# திக்கா மேடு
# தூராம்பூண்டி
# தாமரைக்குளம்
# கூடப்பட்டு
# முருகன்தாங்கல்
# தாங்கல்  கரை
# ஆலம்பூண்டி   காலனி

## மேற்கோள்கள்

பகுப்பு:விழுப்புரம் மாவட்ட ஊராட்சிகள்
பகுப்பு:த. இ. க. ஊராட்சித் திட்டம்
மேதினி இசுகந்தர்

{
  "type": "ExternalData",
  "service": "geoline",
  "ids": "Q6806958",
  "properties": {
    "stroke": "#FFCC00",
    "stroke-width": 6
  }
}


**மேதினி இசுகந்தர்** அல்லது **மேதினி இசுகந்தர் மலேசியா** (ஆங்கிலம்: *Medini Iskandar* அல்லது *Medini Iskandar Malaysia*; மலாய்: *Medini Iskandar*; சீனம்: 美迪尼依斯干达) என்பது மலேசியா, ஜொகூர், ஜொகூர் பாரு மாவட்டம், இசுகந்தர் புத்திரி மாநகர்ப் பகுதியில் உருவாக்கப்பட்டு வரும் மிகப் பெரிய நகர்ப்புறம் ஆகும்.

மேதினி எனும் பெயர் தீபகற்ப மலேசியாவின் தெற்கு முனையான உஜோங் மேதினி *(Ujong Medini)* எனும் பண்டைய பெயரில் இருந்து வந்தது. அந்தப் பெயரிலேயே இந்தப் புதிய நகர்ப்புறத் திட்டமும் உருவாகி வருகிறது.
 

## பொது

மேதினியின் வளர்ச்சிக்குப் முதுகெலும்பாய் உள்ள நிறுவனம் மேதினி இசுகந்தர் மலேசியா *(Medini Iskandar Malaysia Sdn Bhd MIM)* எனும் நிறுவனமாகும். மேதினி இசுகந்தர் வளர்ச்சியின் ஒவ்வொரு கட்டத்திற்கும் மேதினி இசுகந்தர் மலேசியா பொறுப்பாக உள்ளது.  

* முதன்மைத் திட்டமிடல் 
* உள்கட்டமைப்பை மேம்படுத்துதல்
* கட்டிட மேம்பாட்டுத் திட்டம்
* நகர மேலாண்மை 
* சேவை வழங்குதல்

மேதினி மாநகரம் *(Medini City)* எனும் ஒரு புதிய மாநகரத்தை உருவாக்குவதை இலக்காகக் கொண்டு இந்த நகர்ப்புறம் உருவாக்கப்பட்டு வருகிறது. 

## சிறப்புப் பொருளாதார மண்டலம்

இசுகந்தர் மலேசியாயாவின் சிறப்புப் பொருளாதார மண்டலத்தின் முதன்மைப் பகுதியாக விளங்குகிறது. 2,230 ஏக்கர் (9.3 சதுர கி.மீ.) பரப்பளவை உள்ளடக்கிய மேதினி இசுகந்தர், தற்போது மலேசியாயாவின் மிகப் பெரிய நகர்ப்புற வளர்ச்சியாகக் கருதப்படுகிறது. 

இதன் மொத்த மக்கள்தொகை 2030-ஆம் ஆண்டில் 450,000-ஆக இருக்கும் என்றும்; இதன் திட்ட வளர்ச்சியின் மதிப்பு $ 20 பில்லியன்களை எட்டும் என்று எதிர்பார்க்கப்படுகிறது.

## மேலும் காண்க
* இசுகந்தர் புத்திரி

## மேற்கோள்கள்

## வெளி இணைப்புகள்

பகுப்பு:மலேசிய நகரங்கள்
பகுப்பு:ஜொகூர்
பகுப்பு:ஜொகூர் மாநிலத்தில் உள்ள நகரங்கள்‎
சூமௌகெடிமா சோகுவி தொடருந்து நிலையம்

**சூமௌகெடிமா சோகுவி தொடருந்து நிலையம்** (நிலைய குறியீடு SHKV) என்பது இந்தியாவின் நாகாலாந்தின் சூமெளகெடிமா மாவட்டத்தில் உள்ள ஒரு தொடருந்து நிலையமாகும். இது சூமௌகெடிமா -திமாப்பூர் பெருநகரப் பகுதியின் கிழக்குப் பகுதிக்கான நிலையமாகச் செயல்படுகிறது. இந்த நிலையம் இரண்டு தளங்கள் மற்றும் மூன்று பாதைகளைக் கொண்டுள்ளது. தன்சிரி-ஜுப்சா பாதையில் திறக்கப்பட்ட முதல் ரயில் நிலையம் இதுவாகும்.

## மேலும் பார்க்கவும்
* திமாப்பூர் தொடருந்து நிலையம்
* கோஹிமா ஜுப்சா தொடருந்து நிலையம்

## மேற்கோள்கள்

பகுப்பு:Coordinates on Wikidata
பதக்

**பதக்** (*Phatak*) அல்லது **பாதக்** என்பது யாதுவன்ஷி குலம் அல்லது இந்திய **யதுவன்சி** - யாதவ் சமூகத்தின் துணை சாதி ஆகும்.

## தோற்றம்
விரஜபூமி என்பது உத்தரப் பிரதேசத்தின் மதுரா, ஷிகோஹாபாத், ஜலேசர், ஆக்ரா, ஹத்ராஸ், அலிகர், எட்டா, மைன்புரி மற்றும் பரூகாபாத் மாவட்டங்களை உள்ளடக்கிய  பிராந்தியம் ஆகும். பாதாக்கள் என்பவர்கள் யாதவ் (அகிர்) குலத்தினர் ஆவர். பாதக் குலத்தினர், யதுவன்ஷியான மஹாபனின் ராஜாவான திக்பால் பால் சிங்கின் வழிவந்தவர்கள் என்று கூறுகின்றனர். 

முன்னர் ஒருமுறை சித்தூர் அரசபப்குதியினுள் தில்லியின் பேரரசர் படையெடுத்து நுழைந்தார். நகரின் 12 வாயில்களில் (பாதக்சு) ஒரு வாயிலில் மட்டும் எதிர்ப்புக் காணப்பட்டது. இந்த 12வது வாயிலினைக் காத்து நின்ற காவலர் கத்ரா. காவலர் கத்ராவின் துணிச்சலின் அடையாளத்தை நினைவுகூரும் வகையில், இவர்களும் இவர்களின் சந்ததியினரும் என்றென்றும் பாதக் என்ற பெயரால் அறியப்பட வேண்டும் என்று அரசர் ஒரு ஆணையை வெளியிட்டார்.

## வரலாறு
பாதக் இளவரசர் பிஜய் சிங் சமோகன் சௌராசி பகுதியைக் கைப்பற்றினார். 1106-ல் (சம்வத் சகாப்தம்) நிலத்தின் மேவாதிகளின் உரிமையாளர்களை வெளியேற்றினார். *சமோகன் சௌராசி* பகுதியைக் கைப்பற்றிய பிறகு, பதக்குகள் யமுனை ஆற்றினை நோக்கிச் சென்றனர். பூர்வ குடிகளை வெளியேற்றி இவர்கள் ஷிகோஹாபாத் பர்கானா முழுவதிலும் தங்களை நிலைநிறுத்திக் கொண்டனர்.

பெண் சிசுக்கொலை சௌகான் ராஜபுத்திரர்கள் மற்றும் பதக் யாதவர்களிடையே பொதுவாக நடைமுறையிலிருந்ததை  ஆதாரங்கள் காட்டுகின்றன. 1865ஆம் ஆண்டில், கொல்வின், மைன்புரியில் உள்ள சௌகான் மற்றும் பாதக் கிராமங்களின் மக்கள் தொகைக் கணக்கெடுப்பைக் கவனித்து, ஒரு பெண் குழந்தை கூட இல்லாத ஆறு கிராமங்களைக் கண்டறிந்தார்.

## 1857 கலகம்
மைன்புரி மாவட்டத்தில், அரசாங்க அதிகாரத்தைச் சீர்குலைக்கும் தேசிய முயற்சியாக எந்த ஒரு தீவிரமான பங்கேற்பும் கவனிக்கப்படவில்லை. பிரித்தானிய அதிகாரிகள் "மெயின்புரியில் விவசாய சமூகங்கள் பெருமளவில் எழுச்சி பெறவில்லை” என்பதையும் சௌகான்கள் மற்றும் அகிர்கள் ஆகிய நிலவுடைமை சாதிகளுக்கு இடையேயான ஆதிக்கத்திற்கான போராட்டம் உள்ளதையும்" கருத்தில் கொண்டனர்.

பாரௌலின் அகிர்கள் தேஜ் சிங்கை வெற்றிகரமாக விரட்டியடித்தனர். அதே சமயம் ராம்பூர் கிராமத்தைச் சேர்ந்த அகிர் சாதி சகோதரர்களான ராம் ரத்தன் மற்றும் பகவான் சிங் ஆகியோர் முஸ்தபாபாத் முழுவதையும் கிளர்ச்சி நிலையில் வைத்திருந்தனர். பிரித்தானிய ஆட்சிக்கு எதிராகப் போராடினர்.

## மேலும் பார்க்கவும்
* அகிர் குலங்கள்

## மேற்கோள்கள்

பகுப்பு: இந்திய இனக்குழுக்கள்
மகாலிங்கம் கோவிந்தராசு

**மகாலிங்கம் கோவிந்தராசு** (*Mahalingam Govindaraj*) எனும் வேளாண் அறிவியலாளர் இந்தியாவின் தமிழ்நாட்டைச் சேர்ந்தவர். இவர் 2022ஆம் ஆண்டிற்கான போர்லாக் விருதை தனது வேளாண் அறிவியல் ஆராய்ச்சிக்காகப் பெற்றுள்ளார்.

## கல்வி
கோவிந்தராசு வேளாண்மையில் முது அறிவியல் மற்றும் முனைவர் பட்டத்தினை கோயம்புத்தூரில் உள்ள தமிழ்நாடு வேளாண்மைப் பல்கலைக்கழகத்தில் பெற்றுள்ளார். முனைவர் பட்டத்திற்கு தாவர பெருக்கம் மற்றும் மரபியலில் ஆய்வு மேற்கொண்டார். முன்னதாக வேளான் இளம் அறிவியல் பட்டத்தினை தூத்துக்குடி மாவட்டம் கிள்ளிகுளம் வேளாண்மைக் கல்லூரி மற்றும் ஆராய்ச்சி நிறுவனத்தில் பெற்றுள்ளார்.

## ஆராய்ச்சியாளராக
2011ஆம் ஆண்டு தொடங்கி பகுதி வறண்ட வெப்பமண்டல பன்னாட்டுப் பயிர்கள் ஆராய்ச்சி நிறுவனத்தில் விஞ்ஞானியாக, கோவிந்தராஜ், அதிக இரும்பு மற்றும் துத்தநாக உள்ளடக்கம் கொண்ட கம்பு பயிரை உயிரி வலுப்படுத்துவதற்கான ஒரு உத்தியை வரையறுத்து, அதிக மகசூல் தரும், வறட்சியைத் தாங்கும் வகைகளை விவசாயிகளிடம் அறிமுகம் செய்தார்.

தனது ஆய்வின் ஒரு பகுதியாக 2014ஆம் ஆண்டில், கோவிந்தராஜ் உலகின் முதல் உயிர் வலுவூட்டப்பட்ட கம்பு பயிரினை வெளியிட்டார்.

இவர், இந்தியா மற்றும் ஆப்பிரிக்காவில் பத்துக்கும் மேற்பட்ட குறிப்பிடத்தக்க உயர் இரும்பு, துத்தநாகம் கொண்ட கம்புப் பயிரினை அறிமுகப்படுத்தினார். ஆயிரக்கணக்கான விவசாயிகள், விதை உற்பத்தியாளர்கள், உணவு தயாரிப்பாளர்கள் மற்றும் நுகர்வோரைச் சென்று சேர களப்பணியாற்றினார். இவர் 2019ஆம் ஆண்டில் மேற்கு ஆபிரிக்காவில் முதல் உயிர்வழி வலுவூட்டப்பட்ட கம்புப் பயிரினை அறிமுகப்படுத்தினார். இப்பயிர் விரைவில் இப்பகுதியில் 20,000 ஹெக்டேர்களுக்கு மேல் பயிரிடப்பட்ட முக்கிய வகையாக மாறியது.
கோவிந்தராஜ் தற்பொழுது ஐதராபாத்திலுள்ள பகுதி வறண்ட வெப்பமண்டல பன்னாட்டுப் பயிர்கள் ஆராய்ச்சி நிறுவனத்தில் மூத்த அறிவியலாளர்ரகப் பணியாற்றி வருகின்றார்.

## விருதுகள்
* 2009, பன்னாடு ஆய்வாளர் விருது, பன்னாட்டுத் தாவர ஊட்டச்சத்து நிறுவனம், ஜார்ஜியா, அமெரிக்கா
* 2014 வளத் திரட்டி விருது, பகுதி வறண்ட வெப்பமண்டல பன்னாட்டுப் பயிர்கள் ஆராய்ச்சி நிறுவனம், ஐதராபாத்
* 2016 இளம் விஞ்ஞானி விருது பகுதி வறண்ட வெப்பமண்டல பன்னாட்டு பயிர்கள்ப் ஆராய்ச்சி நிறுவனம், ஐதராபாத்
* 2022 போர்லாக் விருது, உலக உணவுப் பரிசு அறக்கட்டளை

## மேற்கோள்கள்

பகுப்பு:வேளாண் அறிவியலாளர்கள்
பகுப்பு:தமிழக அறிவியலாளர்கள்
பகுப்பு:தமிழ்நாடு வேளாண்மைப் பல்கலைக்கழகத்தின் மேனாள் மாணாக்கர்கள்
ஜதம்

**ஜதம்** (*Jadam*) என்பது இந்தியக் கோத்திரம் அல்லது குலத்தின் பெயர். இது பொதுவாக இந்தியாவின் அரியானா மாநிலத்தில் காணப்படும் அகிர் எனக் குறிப்பிடப்படும் வட-இந்தியச் சாதிக் குழுவின் ஒரு பிரிவாகும்.

இந்த பெயர் ஜாதவ்/யாதவ் என்ற பொதுவான குலப்பெயரின் மாறுபாடாக சில வரலாற்றாசிரியர்களால் கண்டறியப்பட்டுள்ளது.

## மேலும் பார்க்கவும்

* அஹிர்
* யது
* பதி

## மேற்கோள்கள்

பகுப்பு:இந்திய இனக்குழுக்கள்
பகுப்பு:அரியானா
கொல்கத்தா கவிதை சங்கமம்

**கொல்கத்தா கவிதை சங்கமம்**  (*Kolkata Poetry Confluence*) என்பது  கவிஞர்கள், மொழிபெயர்ப்பாளர்கள், கவிதை வெளியீட்டாளர்கள் மற்றும் கவிதை பிரியர்களை கொல்கத்தாவில்  ஒன்றிணைக்கும் ஒரு பன்னாட்டு பன்மொழி இலக்கிய விழாவாகும். இந்த நிகழ்வை அண்டோனிம் இதழும்  பாசா சம்சாத் புத்தக வெளியீட்டு நிறுவனமும் சேர்ந்து ஏற்பாடு செய்கின்றன.  கவிதைப் புத்தக கண்காட்சி ஒன்றும் இவ்விழாவில்  இடம் பெற்றது.

## பங்கேற்பாளர்கள்
சங்கமத்தில் உலகம் முழுவதிலுமிருந்து பல்வேறு மொழிகளில் கவிஞர்கள் மற்றும் மொழிபெயர்ப்பாளர்கள் கலந்து கொள்கின்றனர். சுதேசுனா ராய், அனிந்தியா சாட்டர்சி, அபிசித் குகா மற்றும் சிறீசாதோ போன்ற முன்னணி திரைப்பட மற்றும் ஊடக நபர்களும் இவ்விழா பங்கேற்பாளர்களில் அடங்குவர்.

## 2022 நிகழ்வு
கொல்கத்தா கவிதைகள் சங்கமம் 2022 சூன் மாதம் 11 முதல் 13 ஆம் தேதிவரை "உள்ளடக்கம்" என்ற கருப்பொருளில் ஏற்பாடு செய்யப்பட்டது. பேராசிரியை சைதி மித்ரா சங்கமத்தின் இயக்குநராக இருந்தார்.  :-

## விருது பெற்றவர்கள்
கொல்கத்தா கவிதை சங்கமம், இந்திய மொழிகளில் இருந்து ஆங்கிலத்தில் கவிதைகளை மொழிபெயர்த்த சிறந்த படைப்புகளுக்காக சிபானந்த தாசு விருது மற்றும் சோனாலி கோசல் விருதை வழங்கியது.  சிபானந்த தாசு விருது பெற்றவர்கள் பின்வருமாறு  :-

* அசாமிய மொழி :- சமீர் தந்தியை மொழிபெயர்த்ததற்காக அர்சிதா இயா
* வங்காளம் :- முகமது நூருல் ஊதாவை மொழிபெயர்த்ததற்காக இந்திராணி பட்டாச்சார்யா
* இந்தி :- அனாமிகாவை மொழிபெயர்த்ததற்காக பல்லவி சிங்கு
* மராத்தி :- சந்தோசு பவாரை மொழிபெயர்த்ததற்காக சந்தோசு ரத்தோட்டு
* ஒடியா :- சரோச்சு பாலை  மொழிபெயர்த்ததற்காக சிநேகபிரவா தாசு
* தமிழ் :- சுகிர்தராணியை மொழிபெயர்த்ததற்காக தீபலட்சுமி இயோசப்
* உருது :- முனைவர் இராணாவை மொழிபெயர்த்ததற்காக தபன் குமார் பிரதான்

## மேற்கோள்கள்

பகுப்பு:இந்திய இலக்கிய விருதுகள்
பகுப்பு:கவிதை
ஜாதவ்

**ஜாதவ்** (*Jadhav*) என்பது இந்திய மாநிலமான மகாராட்டிரம் மற்றும் அண்டை பகுதிகளில் முக்கியமாகக் காணப்படும் கோலி சாதியின் குலமாகும்.

## குறிப்பிடத்தக்க ஜாதவ குலத்தினர்
ஜாதவ் பெயர் கொண்ட குறிப்பிடத்தக்க நபர்கள்:

* பாரத் ஜாதவ் (பிறப்பு 1973), இந்திய நாடக மற்றும் திரைப்படத் தயாரிப்பாளர்
* பாஸ்கர் ஜாதவ், இந்திய அரசியல்வாதி
* தனாஜி ஜாதவ் (1650-1708), மராட்டியப் பேரரசின் போர்வீரன்
* கேதர் ஜாதவ் (பிறப்பு 1985), இந்திய துடுப்பாட்ட வீரர்
* காசாபா தாதாசாகேப் ஜாதவ் (1926-1984), இந்திய ஒலிம்பிக் மல்யுத்த வீரர்
* குல்பூசண் ஜாதவ் (பிறப்பு 1970), இந்திய முன்னாள் கடற்படை அதிகாரி மற்றும் தொழிலதிபர், 2016-ல் சட்டவிரோதமாக பாக்கித்தானால் பிடிக்கப்பட்டார்.
* லகுஜி ஜாதவ், 16 ஆம் நூற்றாண்டில் சிந்த்கேட் ராஜாவின் முக்கியப் பேரறிஞர்
* லௌகிக் ஜாதவ் (பிறப்பு 1989), இந்திய கால்பந்து சங்க வீரர்
* மேரி கிளப்வாலா ஜாதவ் (1909-1975), இந்திய பரோபகாரர்
* நம்டியோ ஜாதவ் (பிறப்பு 1921), இந்திய விக்டோரியா கிராஸ் பெற்றவர்
* நரேந்திர ஜாதவ் (பிறப்பு 1953), இந்தியப் பொருளாதார நிபுணர், அதிகாரி, எழுத்தாளர் மற்றும் கல்வியாளர்
* பிரதாப்ராவ் கணபத்ராவ் ஜாதவ் (பிறப்பு 1960), இந்திய நாடாளுமன்ற மக்களவை உறுப்பினர்
* பிரியதர்ஷன் ஜாதவ் (பிறப்பு 1980), மராத்தி நடிகர், திரைப்பட இயக்குநர், திரைப்படத் தயாரிப்பாளர் மற்றும் திரைக்கதை எழுத்தாளர்
* ரவி ஜாதவ், இந்தியத் திரைப்படத் தயாரிப்பாளர் மற்றும் திரைப்பட இயக்குநர்
* சஞ்சய் ஜாதவ், இந்தியத் திரைப்படத் தயாரிப்பாளர் மற்றும் திரைப்பட இயக்குநர்
* சஞ்சய் ஹரிபாவ் ஜாதவ் (பிறப்பு 1967), இந்திய அரசியல்வாதி
* சித்தார்த் ஜாதவ் (பிறப்பு 1981), இந்திய நடிகர் மற்றும் நகைச்சுவை நடிகர்
* சினேகல் ஜாதவ் (பிறப்பு 1990), மகாராட்டிர துடுப்பாட்ட வீரர்
* உமேஷ். ஜி. ஜாதவ் (பிறப்பு 1959), 17வது மக்களவையில் நாடாளுமன்ற உறுப்பினர்
* யாமினி ஜாதவ், இந்திய அரசியல்வாதி

## மேற்கோள்கள்

பகுப்பு:இந்திய இனக்குழுக்கள்
மனோசித்ரா (நடிகை)

**மனோசித்ரா** இந்தியத் திரைப்பட  நடிகையாவார். இவர் தெலுங்கு, தமிழ் மற்றும் மலையாளத் திரைப்படங்களில் நடித்தவர். 1983 இல் பிரேம் நசீர் கதாநாயகனாக நடித்த *மழநிலவு* திரைப்படத்தின் மூலம் மலையாளத்தில் அறிமுகமானார். இவர் தமிழ்த் திரைப்பட நடிகர் டி. எஸ். பாலையா மற்றும் மல்லிகா ஆகியோரின் மகள் ஆவார்.

## நடித்த திரைப்படங்கள்

## மேற்கோள்கள்

## வெளி இணைப்புகள்
*

பகுப்பு:வாழும் மக்கள்
பகுப்பு:தமிழ்த் திரைப்பட நடிகைகள்
பகுப்பு:மலையாளத் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
ஒட்டம்பட்டு ஊராட்சி (விழுப்புரம்)

**ஒட்டம்பட்டு ஊராட்சி**, தமிழ்நாட்டின் விழுப்புரம் மாவட்டத்தில் உள்ள முகையூர் ஊராட்சி ஒன்றியத்தில் அமைந்துள்ளது. இந்த ஊராட்சி, திருக்கோயிலூர் சட்டமன்றத் தொகுதிக்கும் விழுப்புரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 9 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 9 ஊராட்சி மன்ற உறுப்பினர்களைத் தேர்ந்தெடுக்கின்றனர்.   2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 4040 ஆகும். இவர்களில் பெண்கள் 2004 பேரும் ஆண்கள் 2036  பேரும் உள்ளனர்.

## அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.

## சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல்:
# ஒட்டம்பட்டு

## சான்றுகள்

பகுப்பு:விழுப்புரம் மாவட்ட ஊராட்சிகள்
பகுப்பு:த. இ. க. ஊராட்சித் திட்டம்
நான்காம் அர்சினோ

**நான்காம் அர்சினோ** (**Arsinoë IV**), எலனியக் காலத்தில் பண்டைய எகிப்தை ஆண்ட தாலமி வம்சத்தின் இராணி ஆவார். நான்காம் அர்சினோ தாலமி மன்னர் பனிரெண்டாம் தாலமியின் 6 குழந்தைகளில் நான்காவது குழந்தையும், இளைய மகளும் ஆவார்.

எகிப்தில் நிலவிய உள்நாட்டுப் போரினால் ஏழாம் கிளியோபாற்றா, எகிப்தை விட்டு வெளியேறிதால், எகிப்திய பார்வோன் பதிமூன்றாம் தாலமி தனது மற்றொரு சகோதரியும், மனைவியுமான நான்காம் அர்சினோவுடன் எகிப்தை கிமு  48 – 47 முடிய ஆண்டார்.

வடக்கு எகிப்தில் உள்ள அலெக்சாந்திரியாவை, கிமு 47ல் ஏழாம் கிளியோபாற்றா உதவியுடன், உரோமைப் பேரரசர் ஜுலியஸ் சீசர் தலைமையிலான கிரேக்கப் படைகள் முற்றுகை இட்ட போது, நான்காம் அர்சினோ போர்க் கைதியாக பிடிக்கப்படடு, உரோம் நகரத்திற்கு கொண்டு செல்லப்பட்டார். பின்னர் நான்காம் அர்சினோ தற்கால துருக்கியின் எபேசஸ் நகரத்திற்கு நாடு கடத்தப்பட்டார். இவரது கல்லறை எபேசஸ் நகரத்தில் உள்ளது.

## இதனையும் காண்க
* பண்டைய எகிப்திய அரசிகள்
* தாலமி வம்சம்
* எலனியக் காலம்
## மேற்கோள்கள்

## உசாத்துணை

* 
* 
* 
* 
* 
* 
* 

## வெளி இணைப்புகள்

* livius.org: Arsinoe IV 
* Pockley.S: Video of a bust of Arsinoë IV being copied Nov 2012 Arsinoe I

பகுப்பு:தாலமி வம்சம்
பகுப்பு:பெண் பரோவாக்கள்
பகுப்பு:எலனியக் காலம்
பகுப்பு:எகிப்தின் வரலாறு
சீனப் போர் நினைவுச்சின்னம்

**சீனப் போர் நினைவுச்சின்னம்** (*Chinese War Memorial*) ஆங்காங்கு நாட்டின் விலங்கியல் மற்றும் தாவரவியல் பூங்காவில் நிறுவப்பட்டுள்ளது. 1928 ஆம் ஆண்டு அமைக்கப்பட்ட இந்த நினைவுச்சின்னம் முதலில் முதலாம் உலகப் போரின் போது இறந்த சீன மக்களின் நினைவாக இருந்தது. இரண்டாம் உலகப் போரின் போது கட்டடம் சேதமடைந்தது. பின்னர் இரண்டு மோதல்களிலும் இறந்தவர்களுக்காக இச்சின்னம் மறுசீரமைக்கப்பட்டது. தரம் 1 என உறுதிப்படுத்தப்பட்ட நினைவகத்தில் ஆண் சிங்கங்களின் இரண்டு கல் சிற்பங்கள் உள்ளன.
 
## மேற்கோள்கள்

## புற இணைப்புகள்
* 

பகுப்பு:ஆங்காங்கில் நிகழ்வுகள்
முகேசு முகமது

**முகேசு முகமது** (*Mukesh Mohamed*, ஆரம்பத்தில் **முகேசு** என்று அழைக்கப்பட்டார்) இந்தியத் திரைப்படப் பின்னணிப் பாடகர் ஆவார்.  இவர் மெல்லிசை, நாட்டுப்புற இசை, கானா பாடல்கள் என பல்துறை பாடகர் ஆவார்.  பல்வேறு இந்திய மொழிகளில் 500இற்கும் மேற்பட்ட திரைப்படப் பாடல்களைப் பாடியுள்ளார். இவர் பல பக்திப் பாடல்களையும் பதிவு செய்துள்ளார். இவர் உலகெங்கிலும் உள்ள பல நேரடி இசைக் கச்சேரிகளில் பங்குபெற்றுப் பாடியவர். மேலும் இளையராஜாவின் இசைக் குழுக்களில் தொடர்ந்து பாடல்களைப் பாடியுள்ளார். முகேசு முகமது அண்ணாத்த திரைப்படத்தில் "வா சாமி" உட்பட மிகவும் பிரபலமான வெற்றிப் பாடல்களைப் பாடியுள்ளார்.

## ஆரம்பகால வாழ்க்கை
முகேசு முகமது தமிழ்நாட்டின் சென்னையில் பிறந்தார். இவரது பெற்றோர் திருநெல்வேலி மாவட்டம், செய்துங்கநல்லூர் கிராமத்தைச் சேர்ந்தவர்கள். இவர் தனது பள்ளி நாட்களில் பாட்டுப் போட்டிகளில் தீவிரமாக பங்கேற்றார். இவரது ஆசிரியர் இசைத் துறையிலும் திரைப்படத் துறையிலும் நுழைய அறிவுறுத்தி இவரின் எதிர்காலத்தை முன்னறிவித்தார். முகேசு சிறுவயதிலிருந்தே திரைப்படத் துறையில் ஆர்வமாக இருந்ததால், அதைத் தொழிலாகக் கொள்ள வேண்டும் என்பதில் உறுதியாக இருந்தார். இசையாளரான இவருடைய தந்தை என். பி. அப்துல் காதர்  புகழ்பெற்ற திரைப்படப் பின்னணிப் பாடகர்களான கே. பி. சுந்தராம்பாள், டி. ஆர். மகாலிங்கம், டி. எம். சௌந்தரராஜன் சீர்காழி கோவிந்தராஜன் ஆகியோர் பாடிய சில கடினமான பாடல்களைப் பாடப் பயிற்சி அளித்ததுடன் இசையை முறையாகக் கற்கவும் ஊக்குவித்தார். முகேசு முகமது இசையாளரான தினகரனிடம் இசையைக் கற்கத் தொடங்கினார். தினகரன் இவருடைய பெயரை முகேசு என்று மாற்றினார்.

## பின்னணிப் பாடகராக
முகேசு முகமது தினகரனின் இசைக்குழுவில் பாடல்களைப் பாடத் தொடங்கினார். தொடக்கத்தில் பல பிரபலமான தமிழ்ப் பக்திப் பாடல்களைப் பாடி வந்தார். 15 ஆண்டுகளுக்கும் மேலாக இவர் மெல்லிசைக் குழுக்களில் பாடிக்கொண்டிருந்தார். ஒரே நேரத்தில், முன்னணி தொலைக்காட்சிகளால் ஏற்பாடு செய்யப்பட்ட பல்வேறு இசைப் போட்டிகளில் இவர் பங்கேற்றார். 2002 இல், ராஜ் தொலைக்காட்சி நடத்திய "ராஜ கீதம்" என்ற இசைப் போட்டிக்காக அந்த ஆண்டின் சிறந்த பாடகராகத் தேர்ந்தெடுக்கப்பட்டார். மேலும் எம். எஸ். விஸ்வநாதன் , எஸ். பி. பாலசுப்பிரமணியம், ஏ. ஆர். ரகுமான் உள்ளிட்ட புகழ்பெற்ற இசைக்கலைஞர்கள் முன்னிலையில் விருதைப் பெற்றார்.  இந்த பாராட்டுகள் இவருக்கு தமிழ்த் திரையிசையில் பாடல்கள் பாடும் வாய்ப்பைக் கொடுத்தது. 2004 இல்  ஏ. ஆர். ரகுமான் இசையமைப்பில் வெளிவந்த கண்களால் கைது செய் என்ற தமிழ்த் திரைப்படத்தில் "தீக் குருவியை" பாடலுக்காக முகேசு முகமது முதன்முறையாக பின்னணி பாடினார்.  இளையராஜா, சிறீகாந்து தேவா, பரத்வாஜ், தேவி ஸ்ரீ பிரசாத், டி. இமான், ஹாரிஸ் ஜெயராஜ் , சிற்பி, கார்த்திக் ராஜா, கண்ணன், யுவன் ஷங்கர் ராஜா உட்பட பல்வேறு இசையமைப்பாளர்களின் இசையில் பாடியுள்ளார்.
1964இல் வெளிவந்த கர்ணன் திரைப்படத்தில் இடம்பெற்ற *உள்ளத்தில் நல்ல உள்ளம்* என்ற சீர்காழி கோவிந்தராஜன் பாடிய பாடலை இவர் பங்குபெற்ற பல்வேறு நிகழ்ச்சிகளில் பாடியுள்ளார்.

## மேற்கோள்கள்

## வெளி இணைப்புகள்
* Raaga.com, முகேசு பாடல்கள்
*Gaana.com, முகேசு தமிழ் பாடல்கள்

பகுப்பு:1980 பிறப்புகள்
பகுப்பு:வாழும் மக்கள்
பகுப்பு:தமிழ்த் திரைப்படப் பின்னணிப் பாடகர்கள்
தன்வீர் ஆசன்

**தன்வீர் ஆசன்** (*Tanweer Hasan*) வங்காளதேச நாட்டைச் சேர்ந்த ஒரு  கல்வியாளர் மற்றும் ஒரு தனியார்  பல்கலைக்கழகத்தின் துணைவேந்தர் ஆவார்.

## ஆரம்ப கால வாழ்க்கை
மிர்சாபூர் கேடட் கல்லூரியில் ஆசன் படித்தார் . 1986 ஆம் ஆண்டு டாக்கா பல்கலைக்கழகத்தில் நிதியியல் துறையில் இளநிலை வணிகவியல்  பட்டம் பெற்றார். 1989 ஆம் ஆண்டில்  பெய்லர் பல்கலைக்கழகத்தில் முதுநிலை வணிக மேலாண்மை பட்டத்தை படித்து முடித்தார். ஆர்வர்டு பல்கலைக்கழகத்தில் தனது மேலாண்மை மேம்பாட்டுத் திட்டப் படிப்பை முடித்தார். 1993 ஆம் ஆண்டு ஊசுட்டன் பல்கலைக்கழகத்தில் தனது முனைவர் பட்டத்தை ஆசன் முடித்தார்.

## தொழில்
ஆசன் உரூசுவெல்ட் பல்கலைக்கழகத்தில் கணக்கியல் மற்றும் நிதித்துறை பேராசிரியராக பணிபுரிந்தார்.  இங்குள்ள  பல்கலைக்கழகத்தின் ராபின் வளாகத்தில் ஆசன் கற்பித்தல் பணியில் இருந்தார். மேலும் இங்கு பல்கலைக்கழகத்தின் இணைப் பேராசிரியர் நிலையில் பணிபுரிந்தார். நிதி மற்றும் மேம்பாட்டுக்கான நிறுவனத்தில் வருகை தரும் பேராசிரியராகவும் பணியில்  இருந்தார்.

2021 ஆம் ஆண்டு பிப்ரவரி மாதம் 23 ஆம் தேதியன்று  வங்காளதேசத்தில் ஒரு தனியார் பல்கலைக்கழகத்தின் துணைவேந்தராக ஆசன் நியமிக்கப்பட்டார். இவருக்கு நான்கு ஆண்டுகள் பதவிக்காலம் வழங்கப்பட்டது. அறங்காவலர் குழு மற்றும் புர்பானி குழுமத்தின் தலைவரான அப்துல் அய் சர்க்கர் நிதியுதவியுடன் பல்கலைக்கழகத்தின் புதிய பீடங்களுக்கு மடிக்கணினிகளை வழங்கினார். பல்கலைக்கழகத்தில் கிங் செசாங்கு நிறுவனத்தை நடத்துவதற்கான ஒப்பந்தத்தில் ஆசன்  கையெழுத்திட்டார்.

## மேற்கோள்கள்

பகுப்பு:ஆர்வர்டு பல்கலைக்கழக முன்னாள் மாணவர்கள்
பகுப்பு:வாழும் மக்கள்
பகுப்பு:வங்காளதேச அறிவியலாளர்கள்
காரக்பூர்-சிலிகுரி பொருளாதார வழித்தடம்

**காரக்பூர்-சிலிகுரி  பொருளாதார வழித்தடம்** (*Kharagpur–Siliguri Economic Corridor*) மேற்கு வங்காளத்தில் உள்ள காரக்பூர் மற்றும் சிலிகுரி நகரங்களுக்கு இடையே  முன்மொழியப்பட்டுள்ள ஒரு பொருளாதார வழித்தடமாகும் .  இந்த நடைபாதை மேற்கு வங்க மாநிலம் முழுவதும் நீண்டுள்ளது மற்றும் பர்தாமான், பெர்காம்பூர், மால்டா மற்றும் ராய்கஞ்ச் போன்ற முக்கிய மாவட்டம் மற்றும் பிரதேச நகரங்கள் வழியாகவும் செல்கிறது. தாழ்வாரத்தின் மொத்த நீளம் தோராயமாக 516 கி.மீ. தற்போதுள்ள தேசிய நெடுஞ்சாலை 12  ( பக்காலி மற்றும் சிலிகுரியை இணைக்கிறது), தேசிய நெடுஞ்சாலை 27 மற்றும் முன்மொழியப்பட்ட்டுள்ள காரக்பூர்-மோர்கிராம் விரைவுச்சாலை  ஆகியவற்றைச் சுற்றி இந்த நடைபாதை திட்டமிட்டப்பட்டுள்ளது. 

## பின்னணி
சிலிகுரி மற்றும் வடகிழக்கு இந்தியாவிற்கு சரக்குகளின் இறக்குமதி மற்றும் ஏற்றுமதி ஆல்டியா துறைமுகத்தால் கையாளப்படுகிறது. ஆனால் துறைமுகத்தில் இருந்து சிலிகுரி செல்லும் பாதையில் போக்குவரத்து நெரிசல் அதிகம் உள்ளதால், சரக்குகளை கொண்டு செல்ல கூடுதல் நேரம் பிடிக்கும். சிலிகுரி மற்றும் காரக்பூருக்கு இடையே எளிதான மற்றும் விரைவான இணைப்பை ஏற்படுத்துவதற்காகவும்  சிலிகுரி மற்றும் காரக்பூர் நகரங்களுக்கு இடையே எளிதான மற்றும் வேகமான தொடர்பை ஏற்படுத்துவதற்காகவும் தாழ்வாரத்தின் கட்டுமானம் முன்மொழியப்பட்டுள்ளது. 

## பாதை
இந்த நடைபாதை மேற்கு வங்காளத்தின் மேற்கு மிட்னாபூர் மாவட்டத்தில் உள்ள காரக்பூர் நகரிலிருந்து தொடங்கி மேற்கு வங்காளத்தின் டார்ச்சுலிங் மாவட்டத்தில் உள்ள சிலிகுரி நகரத்தில் முடிவடையும். இது பர்தமான், பராக்கா மற்றும் மால்டா நகரங்கள் வழியாக செல்லும். 

## மேற்கோள்கள்

பகுப்பு:மேற்கு வங்காளம்
பகுப்பு:பொருளாதாரப் புவியியல்
வடக்கு யுவான் அரசமரபு

**வடக்கு யுவான்** என்பது மங்கோலியப் பீடபூமியிலிருந்து மங்கோலிய போர்சிகின் இனத்தால் ஆளப்பட்ட ஒரு அரசமரபு ஆகும். 1368இல் யுவான் அரசமரபு வீழ்ந்தபிறகு இவ்வரசு ஒரு தொடர்ச்சியாக ஆளப்பட்டது. 1635இல் சுரசன்களால் தலைமை தாங்கப்பட்ட பிந்தைய சின் அரசமரபால் வெல்லப்படும் வரை இது இவ்வாறாகத் தொடர்ந்தது. உகான்டு கான் தலைமையிலான யுவான் ஏகாதிபத்திய அவையானது மங்கோலியப் புல்வெளிக்குப் பின்வாங்கியதிலிருந்து இது தொடங்கியது. 1368இல் பெரும்பாலான சீன நடுப் பகுதிகளில் யுவான் அதிகாரமானது வீழ்ந்தபோதும், 1382இல் மிங்கால் தோற்கடிக்கப்படும் வரை பசலவரமி தலைமையிலான யுவான் விசுவாசிகள் யுன்னானில் எஞ்சியிருந்தனர்.

## உசாத்துணை

பகுப்பு:மங்கோலியாவின் வரலாறு
பகுப்பு:சீன அரசமரபுகள்